
RAPORT SUPLIMENTAR

asupra proiectului de Lege pentru aprobarea Ordonanţei de urgenţă a Guvernului nr.  1/1999 

privind regimul stării de asediu şi regimul stării de urgenţă

1. În şedinţa din 27 ianuarie 1999, Plenul Camerei  Deputaţilor a decis  retrimiterea, la comisia sesizată  în fond, a  proiectului  de
Lege  pentru aprobarea Ordonanţei de urgenţă a Guvernului nr. 1/1999 privind regimul stării de asediu şi regimul stării de urgenţă, pentru întocmirea unui raport suplimentar.

Având în vedere necesitatea fundamentării şi argumentării acestui proiect de lege, ca urmare a reformei în administraţie, a demilitarizării unor autorităţi publice şi a schimbărilor intervenite în plan politico-militar, Biroul Permanent a aprobat prelungirea termenului de depunere a raportului, perioadă în care Secretarul general al Camerei Deputaţilor a trimis proiectul spre studiu şi avizare la Consiliul Suprem de Apărare a Ţării, iar Comisia a solicitat şi a primit  punctul de vedere al Guvernului, în care au fost formulate o serie de propuneri pentru modificarea şi completarea ordonanţei de urgenţă.

Din analiza, raportului iniţial  şi a propunerilor formulate de Guvern, membrii comisiei au constatat faptul că se impune rediscutarea  întregului cuprins al ordonanţei de urgenţă, pe o bază documentată a evoluţiei reglementărilor juridice din ultima perioadă de timp, totodată avându-se în vedere unitatea terminologică şi corelarea reglementărilor, ca urmare a revizuirii Constituţiei României. La întocmirea raportului suplimentar a fost avută în vedere şi Propunerea legislativă privind regimul stării de asediu şi regimul stării de urgenţă (Pl nr. 40/1998). 
2. Proiectul de lege  face parte din categoria legilor organice, conform art. 72 şi se adoptă potrivit  art.74 alin. (1) din Constituţie.
3.La dezbaterea proiectului de lege au participat  în  calitate  de  invitaţi,  conform  art. 51 şi 52   din   Regulamentul   Camerei
Deputaţilor domnii: chestor Alexandru Mircea, secretar de stat, comisar şef Mihai Tătuţ, director adjunct al Direcţiei Juridice şi inspector Marcel Lupaşcu – din cadrul Ministerului Administraţiei şi Internelor, locotenent-coloneii Florin Maciu şi Adrian Şuşu – din Ministerul Apărării Naţionale, colonel Ionel Gheorghe – expert în Compartimentul cu probleme speciale din cadrul Aparatului de lucru al Primului-ministru şi Cristian Baci - reprezentant al Ministerului Justiţiei.
4. La lucrările finale ale Comisiei au fost prezenţi 21 deputaţi din totalul de 26 de membrii ai comisiei.
Proiectul de lege a fost avizat favorabil cu unanimitate de voturi pentru.
În urma dezbaterilor, în şedinţele din 10, 17, 24, 25, 30 septembrie,  1, 7 şi 8 octombrie 2003,   Comisia a   hotărât  să  supună proiectul de Lege pentru aprobarea Ordonanţei de urgenţă a Guvernului nr.  1/1999 privind regimul stării de asediu şi regimul stării de urgenţă Plenului Camerei Deputaţilor, spre dezbatere şi adoptare, cu următoarele amendamente:
I.  Amendamente admise

Comisia propune adoptarea proiectului de lege cu următoarele amendamente:

	Nr.

crt.
	Text ordonanţă de urgenţă
	Text propus de comisie 

(autorul amendamentului)
	Motivarea propunerii amendamentului

	1.
	____________

	„Art. I. - Se aprobă Ordonanţa de urgenţă a Guvernului nr. 1 din 21 ianuarie 1999 privind regimul stării de asediu şi regimul stării de urgenţă, publicată în Monitorul Oficial al României, Partea I, nr. 22 din 21 ianuarie 1999, cu următoarele modificări şi completări:”
	

	2.
	Art. 1. – Starea de asediu şi starea de urgenţă sunt măsuri excepţionale care se instituie în cazuri determinate de apariţia unor pericole grave la adresa apărării ţării şi siguranţei naţionale sau a democraţiei constituţionale ori pentru prevenirea, limitarea şi înlăturarea urmărilor unor dezastre.


	1. Articolul 1 se modifică şi va următorul cuprins:

„Art. 1. – Starea de asediu şi starea de urgenţă sunt măsuri excepţionale care se instituie în cazuri determinate de apariţia unor pericole grave la adresa securităţii naţionale, a democraţiei constituţionale ori pentru prevenirea, limitarea sau înlăturarea urmărilor unor dezastre.”

(Autori: d-nii dep. Răzvan Ionescu, Virgil Popescu şi Dănuţ Saulea)
	-Termenul propus este în acord cu textul art. 118 (modificat) din Constituţie.

	3.
	Art. 2. – Starea de asediu reprezintă ansamblul de măsuri cu caracter politic, militar, economic şi social, care se instituie în anumite zone sau pe întregul teritoriu al ţării, în scopul creşterii capacităţii de apărare a ţării, în situaţia iminenţei unei acţiuni sau inacţiuni îndreptate împotriva suveranităţii, independenţei, unităţii statului sau integrităţii teritoriale.


	2. Articolul 2 se modifică şi va avea următorul cuprins:

„Art. 2. – În cazul instituirii stării de asediu se dispun  măsuri excepţionale cu caracter politic, militar, economic, social sau de altă natură, în anumite unităţi administrativ-teritoriale sau pe întreg teritoriul ţării, în scopul creşterii capacităţii de apărare în situaţia iminenţei producerii unor acţiuni sau inacţiuni care pot pune în pericol suveranitatea, independenţa, unitatea statului sau integritatea teritorială.”

(Autori: d-nii dep.Marcu Tudor, Ioan Oltei şi Gheorghe Ana)
	-În formularea propusă, textul nu mai îmbracă o formă descriptivă şi capătă un pronunţat caracter aplicativ.

-Potrivit art. 93 alin. (1) – modificat -  din Constituţie, starea de asediu sau starea de urgenţă se instituie “în întreaga ţară ori în unele unităţi administrativ- teritoriale”

- Îmbunătăţirea textului. 

	4.
	Art. 3. – Starea de urgenţă reprezintă ansamblul de măsuri cu caracter politic, economic, social şi de ordine publică, instituit în întreaga ţară sau în anumite zone ori în unele unităţi administrativ-teritoriale, în următoarele situaţii:

a) existenţa unor ameninţări la adresa siguranţei naţionale sau democraţiei constituţionale, ceea ce face necesare apărarea instituţiilor statului de drept şi menţinerea sau restabilirea stării de legalitate;

b) iminenţa producerii ori producerea unor dezastre, ceea ce face necesare prevenirea, limitarea şi înlăturarea efectelor acestora.
	3. Articolul 3 se modifică şi va avea următorul cuprins:

"Art. 3. - În cazul instituirii  stării de urgenţă se dispun măsuri cu caracter politic,  economic, social şi de ordine publică, în întreaga ţară ori în unele unităţi administrativ-teritoriale, în următoarele situaţii:

a) existenţa unor ameninţări la adresa securităţii naţionale sau democraţiei constituţionale; 

b) iminenţa  producerii ori producerea unor dezastre.”

(Autor: dl.dep. Răzvan Ionescu)
	IDEM

-Textul eliminat nu este necesar

- Textul eliminat nu este necesar.


	5.
	Art.4. – Pe durata stării de asediu şi a stării de urgenţă, proporţional cu gravitatea situaţiei ce a determinat instituirea acestora şi numai dacă este necesar, poate fi restrâns exerciţiul unor drepturi sau libertăţi fundamentale înscrise în Constituţie, cu acordul ministrului justiţiei.


	4. Articolul 4 se modifică şi va avea următorul cuprins:

"Art.4. – Pe durata stării de asediu şi a stării de urgenţă, proporţional cu gravitatea situaţiei ce a determinat instituirea acestora şi numai dacă este necesar, poate fi restrâns exerciţiul unor drepturi sau libertăţi fundamentale înscrise în Constituţie, cu respectarea prevederilor acesteia."
(Autor: dl.dep.Virgil Popescu)
	- A fost înlocuită sintagma finală deoarece nu era în acord cu competenţele ministrului justiţiei. 

	6.
	Art. 6. – În raport cu evoluţia situaţiilor de pericol se poate trece de la starea de urgenţă la starea de asediu şi de la starea de asediu la mobilizare sau la starea de război, cu respectarea prevederilor constituţionale şi ale prezentei ordonanţe de urgenţă.
	5. Articolul 6 se abrogă 

(Autor: Comisia)
	- Reglementarea nu este necesară. Oricare dintre cele două măsuri excepţionale presupun parcurgerea individuală a etapelor prevăzute de Constituţie şi de lege. 

	7.
	Art. 7. – (1) La instituirea stării de asediu sau a stării de urgenţă, unele atribuţii ale administraţiei publice centrale şi locale, legate de aplicarea dispoziţiilor art. 20 din prezenta ordonanţă de urgenţă, trec în competenţa autorităţilor civile şi militare prevăzute în decretul de instituire a stării de asediu sau de urgenţă.

(2) Autorităţile civile ale administraţiei publice centrale şi locale de specialitate  continuă exercitarea atribuţiilor care nu au fost transferate autorităţilor militare şi au obligaţia de a acorda sprijin autorităţilor militare.
	6. Articolul 7 se modifică şi va avea următorul cuprins:

„Art. 7. – (1) La instituirea stării de asediu sau a stării de urgenţă, unele atribuţii ale administraţiei publice centrale de    specialitate şi ale administraţiei publice locale, trec în competenţa autorităţilor militare şi a altor autorităţi publice, prevăzute în decretul de instituire a stării de asediu sau de urgenţă.” 

(Autor: dl.dep.Răzvan Ionescu) 
„(2) Autorităţile civile ale administraţiei publice continuă exercitarea atribuţiilor care nu au fost transferate autorităţilor prevăzute la alin. (1) şi au obligaţia de a acorda sprijin acestora.”

 (Autor: Comisia) 
	-Formulare corectă, în accord cu Legea administraţiei publice locale.

-Sensul reformulării constă în faptul că unele atribuţii ale autorităţilor civile sunt transferate la autorităţile militare sau la alte autorităţi cu reponsabilităţi în gestionarea stării de aediu sau a stării de urgenţă.

-Formulare corectă, în accord cu Legea administraţiei publice locale.



	8.
	Art. 8. – În exercitarea atribuţiilor ce le revin pe durata stării de asediu sau a stării de urgenţă, autorităţile militare emit ordonanţe militare care au putere de lege, cu respectarea dispoziţiilor art. 4 din prezenta ordonanţă de urgenţă. 
	7.  Articolul 8 se abrogă 

(Autor: Comisia)
	-Pentru ierarhizarea corespunzătoare a normelor în cuprinsul ordonanţei de urgenţă. prevederile art. 8 se modifica si se vor intoduce la art. 21¹

	9.
	Art. 9. – (1) Conducătorii autorităţilor publice centrale şi locale, precum şi cei ai altor persoane juridice sunt obligaţi să aplice în domeniul lor de activitate măsurile prevăzute în prezenta ordonanţă de urgenţă şi în actele normative conexe.

(2) Persoanele fizice sunt obligate să respecte măsurile cuprinse în prezenta ordonanţă de urgenţă şi dispoziţiile prevăzute în actele normative specifice stării de instituire.
	8. Articolul 9 se modifică şi va avea următorul cuprins:

„Art. 9. –  Conducătorii autorităţilor publice, ai celorlalte persoane juridice, precum şi persoanele fizice au obligaţia să respecte şi să aplice toate măsurile stabilite în prezenta ordonanţă de urgenţă, în actele normative conexe, precum şi în ordonanţele militare sau în ordine, specifice stării instituite.”
___________
(Autori:d-nii dep.Virgil Popescu şi Ioan Oltei)
	-În principal, persoanele fizice sunt chemate să respecte şi nu să aplice prevederile legale.

-Prevederea este inclusă în textul art. 9, aşa cum a fost formulat şi admis de Comisie.

	10.
	CAPITOLUL II

Pr ocedura instituirii stării de asediu şi a stării de urgenţă.

Încetarea acestora
	9. Titlul capitolului II se modifică şi va avea următorul cuprins:
"CAPITOLUL II

Procedura instituirii şi încetării stării de asediu şi a stării de urgenţă"

( Autori: d-nii dep.Virgil  Popescu şi Marius Iriza)
	- Titlul propus este mai scurt şi exprimă mai précis obiectul reglementării Capitolului II. 

	11.
	Art. 13. – În situaţia în care Parlamentul nu încuviinţează starea instituită, Preşedintele României revocă decretul, măsurile dispuse încetându-şi aplicabilitarea.


	10. Articolul 13 se modifică şi va  avea următorul cuprins: 
"Art. 13. – În situaţia în care Parlamentul nu încuviinţează starea instituită, Preşedintele României revocă de îndată decretul, măsurile dispuse încetându-şi aplicabilitarea."

(Autori: d-nii dep.Gheorghe Ana şi Marcu Tudor)
	-Hotărârea Parlamentului este nediscutabilă şi se aplică în mod operativ pentru protejarea drepturilor şi libertăţilor fundamentale ale cetăţenilor, care ar putea fi atinse prin prelungirea nejustificată a măsurilor prevăzute în decret.

	12.
	__________
	11. La articolul 14, după litera c), se introduce litera c¹),  cu următorul cuprins:

“c¹)   măsurile de primă urgenţă care

      urmează a fi luate;”
(Autor: Comisia) 
	- În funcţie de natura şi amploarea situaţiei create, Preşedintele României urmează să evidenţieze măsurile urgente care se aplică într-o primă fază a înlăturării  stării de pericol.

	13.
	Art. 15. - În funcţie de evoluţia situaţiilor de pericol, Preşedintele României, cu încuviinţarea Parlamentului, poate prelungi durata stării instituite şi poate extinde sau restrânge aria de aplicare a acesteia. 


	12. Articolul 15 se modifică şi va  avea următorul cuprins:
"Art. 15. - În funcţie de evoluţia situaţiilor de pericol, Preşedintele României, cu încuviinţarea Parlamentului, poate prelungi durata stării instituite şi poate extinde sau restrânge aria de aplicare a acesteia. Prelungirile se dispun în condiţiile prevederilor art. 5."

(Autor: Comisia) 
	- Prelungirea duratei stării excepţionale nu trebiue să fie nelimitată şi operează în termenul de 60, respectiv 30 de zile.

	14.
	 (2) În cazul înlăturării situaţiilor de pericol înainte de expirarea termenului stabilit, încetarea aplicării măsurii excepţionale se dispune prin decret.


	13. La articolul 16, alineatul (2) se modifică şi va  avea următorul cuprins:

"(2) În cazul înlăturării situaţiilor de pericol înainte de expirarea termenului stabilit, încetarea aplicării măsurii excepţionale se dispune prin decret cu încuviinţarea prealabilă a Parlamentului."
( Autor: dl.dep.Gheorghe Ana)
	- Art.93. alin.(2) din Constituţie (nemodificat) prevede că Parlamentul se convoacă " şi funcţionează pe toată durata" celor două tipuri de stări excepţionale, tocmai pentru a putea încuviinţa măsurile esenţiale care se iau. Aşa cum se încuviinţează instituirea, pentru raţiuni de simetrie, trebuie să încuviinţeze şi încetarea acesteia.

	15.
	Art. 18. – (1) În cazul instituirii stării de urgenţă în temeiul art. 3 lit. a), coordonarea aplicării măsurilor dispuse prin decret revine, în principal, Ministerului de Interne.

(2) În condiţiile alin. (1), Corpul Gardienilor Publici şi societăţile specializate de pază pot fi militarizate, desfăşurându-şi activitatea în subordinea Ministerului de  Interne.
 (3) În cazul prevăzut la art. 3 lit.a), forţele Ministerului Apărării Naţionale sprijină logistic forţele Ministerului de Interne, la cererea acestuia.

____________
	14. Articolul 18 va avea următorul cuprins:

"Art. 18. – (1) În cazul instituirii stării de urgenţă în temeiul art. 3 lit. a), coordonarea aplicării măsurilor dispuse prin decret revine Ministerului Administraţiei şi Internelor.”
(Autori: d-nii dep. Radu  Stroe şi Marcu Tudor)

„ (2) În condiţiile alin. (1), Corpul Gardienilor Publici poate fi militarizat, în totalitate sau pe anumite structuri,  desfăşurându-şi activitatea în subordinea Ministerului Administraţiei şi Internelor.”
(Autor: dl.dep. Marcu Tudor) 

„(3) În cazul prevăzut la art. 3 lit. a), Ministerul Apărării Naţionale sprijină forţele Ministerului Administraţiei şi Internelor, la cererea acestuia, în baza aprobării Consiliului Suprem de Apărare a Ţării, în limitele şi condiţiile stabilite de acesta.” 

(Autor: dl. dep. Gheorghe Ana)

„(4) Forţele Ministerului Apărării Naţionale pot interveni numai în misiuni pentru care au pregătirea şi dotarea corespunzătoare."
(Autor: dl. dep. Gheorghe Ana)
	-Denumirea actuală a respectivului minister.

- Specificul, organizarea şi dotările Corpului Gardienilor Publici permit ca acesta să poată fi militarizat în tot sau în parte.

-Spectrul modalităţilor de

sprijin devine mai larg, însă Consiliul Suprem de Apărare a Ţării va stabili în mod concret, pentru fiecare situaţie în parte, detaliile necesare.

- Pentru a nu se interveni cu trupe dacă acestea nu sunt echipate şi pregătite pentru a  executa asemenea misiuni. Armata, în general, nu execută misiuni ce ţin de ordinea publică.

	16.
	Art. 20. – Pentru aplicarea dispoziţiilor prezentei ordonanţe de urgenţă, precum şi a măsurilor prevăzute în decretul de instituire a stării de asediu sau a stării de urgenţă, autorităţile civile şi militare au următoarele atribuţii şi răspunderi:

b) să dispună depunerea temporară a armelor, muniţiilor şi materialelor explozive aflate asupra populaţiei şi să procedeze la căutarea şi ridicarea lor; la încetarea măsurii excepţionale, acestea vor fi înapoiate celor în drept să le deţină; să dispună închiderea temporară a societăţilor care comercializează arme şi muniţii şi să instituie paza acestora;

d) să efectueze percheziţii oriunde şi oricând este nevoie;

k) să suspende temporar apariţia sau difuzarea unor emisiuni ale posturilor de radio ori de televiziune;

n) să emită ordonanţe militare;


	15. Articolul 20, partea introductivă şi literele b), d), k) şi n)  se modifică şi vor avea următorul cuprins:

"Art. 20. – Pentru aplicarea dispoziţiilor prezentei ordonanţe de urgenţă, precum şi a măsurilor prevăzute în decretul de instituire a stării de asediu sau a stării de urgenţă, autorităţile militare precum şi celelalte autorităţi publice prevăzute la art. 6 alin. (1) au următoarele atribuţii şi răspunderi:”
(Autor: dl. dep. Gheorghe Ana)

„b) să dispună depunerea temporară, la organele de poliţie de pe raza judeţului sau a Municipiului Bucureşti, a armelor, muniţiilor şi materialelor explozive aflate asupra populaţiei şi să procedeze la căutarea celor nedepuse în termenul stabilit, urmând ca la încetarea măsurii excepţionale acestea să fie înapoiate celor în drept să le deţină; să dispună închiderea temporară a societăţilor care comercializează arme şi muniţii şi să instituie paza acestora;”
(Autori: d-nii dep.Gheorghe Ana şi Răzvan Ionescu)

 “d) să efectueze controale asupra unor persoane sau locuri, când acestea se impun;” 
(Autor: dl.dep.Gheorghe Ana)

„k) să suspende, temporar, apariţia sau difuzarea unor publicaţii şi emisiuni ale posturilor de radio ori de televiziune;” 

(Autor: comisia )

„n) să emită ordonanţe militare sau ordine, după caz;”
(Autor: Comisia )
	- Se doreşte ca în aceste situaţii să se transfere unele atribuţii de la autoritatea civilă la autoritatea  militară, întrucât sunt atribuţii pe care aceasta nu le are în mod curent. Prin urmare, nu sunt enumerate aici şi atribuţiile autorităţilor civile.

- Armele, muniţiile şi materialele explozive aflate asupra populaţiei nu pot fi gestionate şi controlate de alte autorităţi publice în afara organelor de poliţie.

-Instituţia percheziţiei poate opera în aceste situaţii, numai în condiţiile prevederilor Codului de procedură penală. 

-Completare necesară.

- Cu referire la celelalte autorităţi publice care au atribuţii pe această linie.

	17.
	p) dreptul de a ordona unităţilor Ministerului de Interne competente să efectueze reţineri pe timp de 24 de ore. Arestarea persoanei reţinute se poate face pe baza mandatului dat de procurorul delegat.
	16. La articolul 20, litera  p)  se abrogă

(Autor: Comisia)


	

	18.
	___________
	17. După art. 20, se introduce un nou articol, art. 20¹, cu următorul cuprins:

"Art. 20¹. – În exercitarea atribuţiilor ce le revin pe durata stării de asediu sau a stării de urgenţă, autorităţile prevăzute la art.6 alin. (1) pot emite ordonanţe militare, respectiv ordine, care sunt obligatorii, conform legii."
(Autor: dl.dep.Răzvan Ionescu)
	-Pentru ierarhizarea corespunzătoare a normelor în cuprinsul ordonanţei de urgenţă. prevederile art. 8 se modifica si se vor intoduce la art. 21¹

-Textul a fost îmbunătăţit şi transferat de la art. 8, pentru  gruparea corectă a dispoziţiilor care ţin de natura Cap.IV.

	19.
	Art. 21. – (1) Consiliul Suprem de Apărare a Ţării, în funcţie de situaţia operativă concretă din zonele în care a fost instituită starea de asediu sau starea de urgenţă, poate dispune, prin hotărâre, ca unităţile militare din forţele destinate apărării să fie trecute în trepte superioare ale capacităţii de luptă, potrivit planurilor întocmite, inclusiv completarea lor cu resurse umane şi materiale, conform organizării la război. 


	18. La articolul 21, alineatul (1)  se modifică şi va avea următorul cuprins : 

"Art. 21. – (1) În funcţie de situaţia operativă concretă din unităţile administrativ-teritoriale în care a fost instituită starea de asediu sau starea de urgenţă, Consiliul Suprem de Apărare a Ţării, poate dispune ca unităţile militare din forţele destinate apărării să fie trecute în trepte superioare ale capacităţii de luptă, potrivit planurilor întocmite, inclusiv completarea lor cu resurse umane şi materiale, conform organizării la război." 

(Autor: Comisia) 
	-Text îmbunătăţit, în acord cu Legea administraţiei publice locale.

	20.
	Art. 22. – Durata serviciului militar obligatoriu sau a concentării poate fi prelungită până la încetarea stării de asediu sau a stării de urgenţă, prin hotărâre a Consiliului Suprem de Apărare a Ţării.
	19. Articolul 22 se modifică şi va avea următorul cuprins : 

"Art. 22. - Pe timpul stării de asediu sau a stării de urgenţă, Consiliul Suprem de Apărare a Ţării, în limitele prevăzute de legea organică specifică, poate prelungi durata îndeplinirii îndatoririlor militare ale cetăţenilor. "
(Autor: Comisia)
	-Amendamentul propus corespunde noilor prevederi constituţionale, respectiv art.52, modificat.

	21.
	CAPITOLUL  IV

Ordonanţele militare
	20. Titlul capitolului IV se modifică şi va avea următorul cuprins:

"CAPITOLUL  IV

Ordonanţe militare şi ordine ale altor autorităţi publice"
(Autor: Comisia)
	- corelare cu dispoziţiile nou introduse.

	22.
	1. b) de comandanţii de mari unităţi în raza teritorială pentru care au fost împuterniciţi de şeful Statului Major General, când starea de asediu a fost instituită în anumite zone;

2. a) de ministrul de interne sau de
secretarul de stat, prim-locţiitor al ministrului de interne, când starea de urgenţă a fost instituită pe întregul teritoriu al ţării; 
b) de şefii inspectoratelor de poliţie judeţene 

sau de şeful Direcţiei Generale de Poliţie a Municipiului Bucureşti, când starea de urgenţă a fost instituită în zona lor de competenţă;


	21. La articolul 23, litera b) de la punctul 1 şi literele a) şi b) de la punctul 2 se modifică şi vor  avea următorul cuprins : 
 „b) de comandanţii de mari unităţi în raza teritorială pentru care au fost împuterniciţi de şeful Statului Major General, când starea de asediu a fost instituită în anumite unităţi administrativ-teritoriale;”
„a) de ministrul administraţiei şi internelor sau înlocuitorul de drept al acestuia, când starea de urgenţă a fost instituită pe întregul teritoriu al ţării;” 
(Autor: dl.dep.Gheorghe Ana) 

„b) de ofiţerii împuterniciţi de ministrul
administraţiei şi internelor sau de înlocuitorii legali ai acestora, când starea de urgenţă a fost instituită în anumite unităţi administrativ-teritoriale."

(Autor: Comisia) 
	-Corelare cu Legea administraţiei publice locale

IDEM

-Modificarea se impune ca urmare a demilitarizării Poliţiei Române.

-Corelare cu Legea administraţiei publice locale



	23.
	c)  de alţi ofiţeri împuterniciţi de secretarul de stat, prim-locţiitor al ministrului de interne, când starea de urgenţă a fost instituită în două sau mai multe judeţe.
	22. La articolul 23, litera  c)  de la punctul 2  se abrogă

(Autor: Comisia)
	-Textul nu mai este necesar datorită modificărilor intervenite la acest articol.

	24.
	___________
	24. După art. 23 se introduce un nou articol, art. 23¹ cu următorul cuprins:

"Art. 23¹. – Pe durata stării de urgenţă, conducătorii celorlalte autorităţi prevăzute al art. 6 alin. (1) pot emite ordine sau pot împuternici persoane în acest sens."
(Autor: Comisia)
	-Dispoziţia vizează autorităţile publice cu atribuţii pe această linie. 

	25.
	Art. 24. – Ordonanţa militară cuprinde:

a) titlul şi numărul acesteia;

b) autoritatea militară emitentă;

c) baza legală a acesteia;

d) perioada de aplicare a acesteia;

g) modul de aducere a ei la cunoştinţă populaţiei;


	23. La articolul 24, partea introductivă, precum  şi literele a) – d) şi g)  se modifică şi vor avea următorul cuprins : 

"Art. 24. – Ordonanţa militară sau ordinul cuprinde: 

a) titlul şi numărul; 

b) autoritatea emitentă;

c) baza legală a emiterii ;

d) perioada de aplicare;

g) modul de aducere la cunoştinţa populaţiei;”
 (Autor: Comisia ) 
	-Pentru concordanţă cu art. 18 lit. n), art.21 şi art.22.

	26.
	CAPITOLUL  V

Măsuri care se iau pe durata stării de asediu
	24. Titlul capitolului V se modifică şi va avea următorul cuprins:

"CAPITOLUL V

Măsuri care se pot dispune pe durata stării de asediu"

 (Autori: d-nii dep. Dorel Bahrin şi Voinea Florea)
	-Pot exista situaţii în care măsurile prevăzute la art.25 nu se aplică în totalitatea lor, ci doar unele dintre acestea.

	27.
	a) aplicarea măsurilor prevăzute în planurile aprobate, precum şi a altor măsuri pe care le consideră oportune;


	25. La articolul articolul 25, litera a) se modifică şi va avea următorul cuprins:

" a) aplicarea planurilor de acţiune specifice şi de cooperare aprobate, precum şi luarea altor măsuri care se impun; „
(Autor: dl. dep. Gheorge Ana) 
	-Text îmbunătăţit.

	28.
	g) interzicerea circulaţiei rutiere, feroviare, maritime, fluviale şi aeriene pe diferite rute;

h) dreptul de a ordona unităţilor Ministerului de Interne competente să efectueze reţineri pe timp de 24 de ore. Arestarea persoanei reţinute se poate face pe baza mandatului dat de procurorul delegat.
	26. La articolul articolul 25, literele  g)  şi h)  se  abrogă

(Autor: Comisia)

	

	29.
	CAPITOLUL  VI

Măsuri care se iau pe durata stării de urgenţă
	27. Titlul capitolului VI se modifică şi va avea următorul cuprins:

"CAPITOLUL VI

Măsuri care se pot dispune pe durata stării de urgenţă"

 (Autori: d-nii dep. Dorel  Bahrin şi Voinea Florea)
	-Pot exista situaţii în care măsurile prevăzute la art.25 nu se aplică în totalitatea lor, ci doar unele dintre acestea.

	30.
	Art. 26. – (1) Pe durata stării de urgenţă, instituită în temeiul art. 3 lit. a), se pot lua următoarele măsuri:
a) aplicarea de către autorităţile militare a
măsurilor prevăzute în planurile aprobate conform dispoziţiilor prezentei ordonanţe de urgenţă şi ale decretului de instituire;

 b)  organizarea şi asigurarea cu prioritate a

transporturilor pentru nevoile forţelor destinate apărării;

c) închiderea frontierei de stat, în întregime sau în zona în care a fost instituită starea de urgenţă, intensificarea controlului la punctele de trecere a frontierei care rămân deschise, precum şi a pazei şi supravegherii frontierei pe toată lungimea sa.
(2) Pe durata stării de urgenţă, instituită în temeiul art. 3 lit. b), autorităţile şi instituţiile publice, agenţii economici şi populaţia sunt obligaţi să aplice şi să respecte prevederile legale speciale pe domeniu, precum şi măsurile dispuse de autorităţile competente.
	28. Articolul 26 se modifică şi va avea următorul cuprins:

"Art. 26. – (1) Pe durata stării de urgenţă, instituită în temeiul art. 3 lit. a), se pot dispune următoarele:

a) aplicarea planurilor aprobate, conform dispoziţiilor prezentei ordonanţe de urgenţă şi ale decretului de instituire;

b)  organizarea şi asigurarea cu prioritate a

transporturilor pentru nevoile autorităţilor publice stabilite să acţioneze.

c)   închiderea frontierei de stat, în întregime sau în zona în care a fost instituită starea de urgenţă, intensificarea controlului la punctele de trecere a frontierei care rămân deschise, precum şi supravegherea frontierei pe toată lungimea sa.

 (2) Pe durata stării de urgenţă, instituită în temeiul art. 3 lit. b), autorităţile şi instituţiile publice, agenţii economici şi populaţia sunt obligate să respecte şi să aplice prevederile legale speciale pe domeniu, precum şi măsurile dispuse de autorităţile competente."

(Autor: Comisia)
	IDEM

-Text adecvat, potrivit modificărilor intervenite până la acest articol. 

IDEM

- În mod firesc, respectul faţă de lege presupune şi aplicarea corespunzătoare a prevederilor acesteia.

	31.
	Art. 27. – Încălcarea prevederilor prezentei ordonanţe de urgenţă sau a dispoziţiilor ordonanţelor militare emise pe timpul stării de asediu şi al stării de urgenţă atrage răspunderea civilă, contravenţională sau penală, după caz.
	29. Articolul 27 se modifică şi va avea următorul cupris:

"Art. 27. – Încălcarea prevederilor prezentei ordonanţei de urgenţă sau a dispoziţiilor ordonanţelor militare ori a ordinelor emise pe timpul stării de asediu şi al stării de urgenţă atrage răspunderea civilă, disciplinară, contravenţională sau penală, după caz."

(Autor: Comisia)
	-Text adecvat, potrivit modificărilor intervenite până la acest articol.

	32.
	Art. 28. – (1) Nerespectarea prevederilor art. 9 alin. (1) constituie contravenţie, dacă nu a fost săvârşită în astfel de condiţii încât, potrivit legii penale să fie considerată infracţiune, şi se sancţionează cu amendă de la 2.000.000 lei la 5.000.000 lei.


	30. La articolul 28, alineatul  (1)  se modifică şi va avea următorul cuprins:

"Art. 28. – (1) Nerespectarea prevederilor art. 9 alin. (1) constituie contravenţie, dacă nu a fost săvârşită în astfel de condiţii încât, potrivit legii penale să fie considerată infracţiune, şi se sancţionează cu amendă de la 1.000.000 lei la 50.000.000 lei, persoana fizică şi de la 10.000.000 lei la 700.000.000 lei, persoana juridică."

 (Autor: Comisia)
	-Actualizare necesară a cuantumului amenzilor.

	33.
	(2) Sancţiunea poate fi aplicată şi persoanei juridice.
	31. La articolul 28, alineatul  (2)  se  abrogă

(Autor: Comisia)
	-Prevederea este cuprinsă în forma admisă de Comisie.

	34.
	Art. 29. – Constatarea contravenţiilor prevăzute la art. 28 şi aplicarea sancţiunilor se fac de către persoanele împuternicite de ministrul apărării naţionale sau, după caz, de ministrul de interne.
	32. Articolul 29 se modifică şi va avea următorul cuprins:

"Art. 29. – Constatarea contravenţiilor prevăzute la art. 28 şi aplicarea sancţiunilor se fac de către persoanele împuternicite de ministrul apărării naţionale sau, după caz, de ministrul administraţiei şi internelor."
(Autor: Comisia)
	- Ca urmare a modificării denumirii ministerului.



	35.
	Art. 30. – Contravenţiilor prevăzute la art. 28 le sunt aplicabile dispoziţiile Legii nr. 32/1968 privind stabilirea şi sancţionarea contravenţiilor.
	33. Articolul 30 se modifică şi va avea următorul cuprins:

"Art. 30. – Contravenţiilor prevăzute la art. 28 le sunt aplicabile dispoziţiile Ordonanţei Guvernului nr. 2/2001 privind regimul juridic al contravenţiilor, aprobată cu modificări şi completări prin Legea nr. 180/2002." 

(Autor: Comisia) 
	- Legea nr. 32/1968 privind stabilirea şi sancţionarea contravenţiilor a fost abrogată prin Ordonanţa Guvernului  nr. 2/2001.

	36.
	Art. 31. – (1) Fapta personalului militar în activitate sau mobilizat, care manifestă atitudine de defetism, incită la insubordonare sau nu execută ordinele primite, constituie infracţiune şi se pedepseşte cu închisoare de la 15 la 20 de ani sau cu închisoare pe viaţă.


	34. La articolul 31, alineatul (1)  se modifică şi va avea următorul cuprins:

"Art. 31. - (1) Prevederile legii penale referitoare la defetism se aplică şi pe timpul stării de asediu şi al stării de urgenţă iar cele referitoare la insubordonare se aplică şi funcţionarilor publici din cadrul autorităţilor militare şi al celorlalte autorităţi publice desemnate pentru executarea prevederilor decretului de instituire a stării respective."
(Autor: dl.dep. Octavian Mitu)
	

	37.
	(2) Comandantul suprem al forţelor armate şi membrii Consiliului Suprem de Apărare a Ţării răspund pentru ordinele date şi  efectele executării acestora.
	35. La articolul 31, alineatul (2)  se abrogă

(Autor: dl.dep. Octavian Mitu)
	-Textul nu este necesar, întrucât faptele incriminate se regăsesc în actuala legislaţie iar Preşedintele României răspunde potrivit prevederilor Constituţiei.

	38.
	Art. 32. – Autorităţile civile şi militare, cărora le revin îndatoriri în temeiul prezentei ordonanţe de urgenţă, au obligaţia ca, în termen de 90 de zile de la data intrării în vigoare a acesteia, să elaboreze planuri de cooperare şi de acţiune specifice, să stabilească forţele şi mijloacele necesare punerii lor în aplicare şi să asigure cunoaşterea de către personalul din structurile subordonate a obligaţiilor ce îi revin.
	36. Articolul 32 se modifică şi va avea următorul cuprins:

"Art. 32. – Autorităţile militare şi celelalte autorităţi publice, cărora le revin îndatoriri în temeiul prezentei ordonanţe de urgenţă, au obligaţia ca, în termen de 90 de zile de la data intrării în vigoare a acesteia, să elaboreze planuri de cooperare şi de acţiune specifice, să stabilească forţele şi mijloacele necesare punerii lor în aplicare şi să asigure cunoaşterea de către personalul din structurile subordonate a obligaţiilor ce îi revin."

(Autor: dl.dep.Ioan Oltei)
	- Completare necesară, ca urmare a modificărilor intervenite la art.6, art. 18, titlul Cap. IV şi art. 31.

	39.
	Art. 35. – (1) Pe timpul stării de asediu şi al stării de urgenţă, folosirea armamentului din dotare şi a muniţiei aferente se va face prin derogare de la legislaţia în materie, în vigoare pe timp de normalitate, dată fiind iminenţa situaţiei operative.

      (2) Singura somaţie înaintea folosirii armamentului din dotare o va constitui ordinul procurorului prin care se constată că activitatea ce urmează a fi reprimată este ilegală.

      (3) Ordinul procurorului se va transmite în mod direct sau prin mijloacele de comunicare în masă.
	37. Articolul 35 se abrogă

(Autor: Comisia)
	- Se acţionează potrivit legislaţiei privind regimul armelor şi muniţiilor. În raport de gravitatea situaţiei de pericol, decretul de instituire supus aprobării Parlamentului poate cuprinde şi asemenea prevederi.

	40.
	Art. 36. – Deschiderea de credite în vederea efectuării cheltuielilor necesare pentru activităţile instituţiilor statului, legate de aplicarea măsurilor prevăzute de prezenta ordonanţă de urgenţă pe timpul stării de urgenţă sau a stării de asediu, nu este supusă controlului preventiv al Curţii de Conturi.
	38. Articolul 36 se abrogă

(Autor: Comisia)
	- Controlul preventiv al Curţii de Conturi este necesar. Potrivit art. 9, şi această instituţie trebuie să respecte prevederile prezentei ordonanţe. 

	41.
	___________
	„Art.II. - Ordonanţa de urgenţă a Guvernului nr. 1/1999 privind regimul stării de asediu şi regimul stării de urgenţă va fi republicată în Monitorul Oficial al României, Partea I, dîndu-se textelor o nouă numerotare.”
	


II. Amendamente respinse
În cursul dezbaterilor, următoarele amendamente nu au fost admise:
	Nr.

crt.
	Text ordonanţă de urgenţă
	Amendament propus

(autorul)
	Motivarea propunerii amendamentului

1. Pentru admitere

2. Pentru respingere

	1
	Art. 1. – Starea de asediu şi starea de urgenţă sunt măsuri excepţionale care se instituie în cazuri determinate de apariţia unor pericole grave la adresa apărării ţării şi siguranţei naţionale sau a democraţiei constituţionale ori pentru prevenirea, limitarea şi înlăturarea urmărilor unor dezastre.


	Art. 1. – Starea de asediu şi starea de urgenţă se instituie în cazuri determinate de apariţia unor pericole grave la adresa apărării ţării şi siguranţei naţionale sau a democraţiei constituţionale ori pentru prevenirea, limitarea şi înlăturarea urmărilor unor dezastre.

 (Autori: d.nii dep. Radu Stroe şi Metin Cerchez)
	1.Caracterul acestor măsuri se subînţelege din cuprinsul său.

2.În nota marginală, textul art. 93 din Constituţie este rezumat într-o formă sintetică, prin sintagma „Măsuri excepţionale” .

	2
	Art. 1. – Starea de asediu şi starea de urgenţă sunt măsuri excepţionale care se instituie în cazuri determinate de apariţia unor pericole grave la adresa apărării ţării şi siguranţei naţionale sau a democraţiei constituţionale ori pentru prevenirea, limitarea şi înlăturarea urmărilor unor dezastre.
	Art. 1. – Starea de asediu şi starea de urgenţă sunt concepte (noţiuni) care definesc situaţiile şi măsurile excepţionale care se instituie în cazuri determinate de apariţia unor pericole grave la adresa apărării ţării şi siguranţei naţionale sau a democraţiei constituţionale ori pentru prevenirea, limitarea şi înlăturarea urmărilor unor dezastre.

(Autor: dl.dep. Ioan Oltei)
	1. Starea de asediu şi starea de urgenţă sunt concepte şi nu măsuri.

2.În nota marginală, textul art. 93 din Constituţie este rezumat într-o formă sintetică, prin sintagma „Măsuri excepţionale”

	3
	Art. 1. – Starea de asediu şi starea de urgenţă sunt măsuri excepţionale care se instituie în cazuri determinate de apariţia unor pericole grave la adresa apărării ţării şi siguranţei naţionale sau a democraţiei constituţionale ori pentru prevenirea, limitarea şi înlăturarea urmărilor unor dezastre.
	Art. 1. – Starea de asediu şi starea de urgenţă sunt situaţii excepţionale determinate de apariţia unor pericole grave la adresa apărării ţării şi siguranţei naţionale, a democraţiei constituţionale ori pentru prevenirea, limitarea şi înlăturarea urmărilor unor dezastre.

(Autori: d-nii dep. Ristea Priboi şi  Marcu Tudor)
	1. Starea de asediu şi starea de urgenţă presupun instituirea unor măsuri adecvate pentru înlăturarea unor stări de pericol.

2.În nota marginală, textul art. 93 din Constituţie este rezumat într-o formă sintetică, prin sintagma „Măsuri excepţionale”

	4
	Art. 1. – Starea de asediu şi starea de urgenţă sunt măsuri excepţionale care se instituie în cazuri determinate de apariţia unor pericole grave la adresa apărării ţării şi siguranţei naţionale sau a democraţiei constituţionale ori pentru prevenirea, limitarea şi înlăturarea urmărilor unor dezastre.
	Art.1. Instituirea stării de asediu şi a stării de urgenţă permite luarea unor măsuri excepţionale determinate de apariţia unor pericole grave la adresa apărării ţării şi securităţii naţionale, a democraţiei constituţionale ori pentru prevenirea, limitarea şi înlăturarea urmărilor unor dezastre.

 (Autor: dl.dep. Marius  Iriza)
	1. Starea de asediu şi starea de urgenţă presupun instituirea unor măsuri adecvate pentru înlăturarea unor stări de pericol.

2.Forma admisă de comisie este acoperitoare.

	5
	Art. 1. – Starea de asediu şi starea de urgenţă sunt măsuri excepţionale care se instituie în cazuri determinate de apariţia unor pericole grave la adresa apărării ţării şi siguranţei naţionale sau a democraţiei constituţionale ori pentru prevenirea, limitarea şi înlăturarea urmărilor unor dezastre.
	Art. 1. – Instituirea stării de asediu şi a stării de urgenţă reprezintă  măsuri excepţionale care se iau  în cazuri determinate de apariţia unor pericole grave la adresa apărării ţării şi securităţii naţionale sau a democraţiei constituţionale ori pentru prevenirea, limitarea şi înlăturarea urmărilor unor dezastre.

(Autor: dl.dep. Dorel Bahrin)  
	1. Starea de asediu şi starea de urgenţă presupun instituirea unor măsuri adecvate pentru înlăturarea unor stări de pericol.

2.Forma admisă de comisie este acoperitoare.

	6
	Art. 2. – Starea de asediu reprezintă ansamblul de măsuri cu caracter politic, militar, economic şi social, care se instituie în anumite zone sau pe întregul teritoriu al ţării, în scopul creşterii capacităţii de apărare a ţării, în situaţia iminenţei unei acţiuni sau inacţiuni îndreptate împotriva suveranităţii, independenţei, unităţii statului sau integrităţii teritoriale.


	Art. 2. – La decretarea stării de asediu se dispun măsuri speciale, cu caracter politic, militar, economic şi social care se instituie în anumite zone sau pe întregul teritoriu al ţării, în scopul creşterii capacităţii de apărare a ţării, în situaţia iminenţei  unor fapte care  pun în pericol suveranitatea, independenţa, unitatea statului sau integritatea teritorială.

(Autor: dl.dep. Ristea Priboi)
	1.Starea de asediu se instituie prin decret. Sintagma”acţiuni şi inacţiuni” se înlocuieşte cu „fapte”.

2.Forma admisă de comisie este acoperitoare.În general, acţiunile vizează fapte, dar în acest domeniu inacţiunile pot determina stări majore de pericol. 

	7
	Art. 2. – Starea de asediu reprezintă ansamblul de măsuri cu caracter politic, militar, economic şi social, care se instituie în anumite zone sau pe întregul teritoriu al ţării, în scopul creşterii capacităţii de apărare a ţării, în situaţia iminenţei unei acţiuni sau inacţiuni îndreptate împotriva suveranităţii, independenţei, unităţii statului sau integrităţii teritoriale.
	Art. 2. – Starea de asediu reprezintă ansamblul de măsuri cu caracter politic, militar, economic şi social, care se instituie în anumite zone sau pe întregul teritoriu al ţării, pentru a preveni punerea în pericol a suveranităţii, independenţei, unităţii statului sau integrităţii teritoriale.

(Autor:dl.dep. Radu Stroe)
	1.Măsurile se iau în scopul prevenirii punerii în pericol.

2.Măsurile se dispun atunci când pericolul este iminent.

	8
	Art. 2. – Starea de asediu reprezintă ansamblul de măsuri cu caracter politic, militar, economic şi social, care se instituie în anumite zone sau pe întregul teritoriu al ţării, în scopul creşterii capacităţii de apărare a ţării, în situaţia iminenţei unei acţiuni sau inacţiuni îndreptate împotriva suveranităţii, independenţei, unităţii statului sau integrităţii teritoriale.


	Art. 2. – Starea de asediu reprezintă ansamblul de măsuri cu caracter politic, militar, economic, social şi de altă natură care se instituie în unele  zone sau pe întregul teritoriu al ţării, în scopul creşterii capacităţii de apărare a ţării, în situaţia iminenţei sau producerii unor fapte care pun în pericol suveranitatea, independenţa, unitatea statului sau integritatea teritorială.

(Autori:d-nii dep. Ioan  Oltei şi Dorel Bahrin)
	1.Starea de asediu se instituie prin decret. Sintagma”acţiuni şi inacţiuni” se înlocuieşte cu „fapte”.

2.Forma admisă de comisie este acoperitoare.În general, acţiunile vizează fapte, dar în acest domeniu inacţiunile pot determina stări majore de pericol.

	9
	Art. 2. – Starea de asediu reprezintă ansamblul de măsuri cu caracter politic, militar, economic şi social, care se instituie în anumite zone sau pe întregul teritoriu al ţării, în scopul creşterii capacităţii de apărare a ţării, în situaţia iminenţei unei acţiuni sau inacţiuni îndreptate împotriva suveranităţii, independenţei, unităţii statului sau integrităţii teritoriale.


	Art. 2. – Starea de asediu reprezintă ansamblul de măsuri cu caracter politic, militar, economic şi social, care se instituie în anumite zone sau pe întregul teritoriu al ţării, în scopul menţinerii capacităţii de apărare a ţării, în situaţia iminenţei unei acţiuni sau inacţiuni îndreptate împotriva suveranităţii, independenţei, unităţii statului sau integrităţii teritoriale.

(Autor:  dl. dep. C. Bucur)
	1.Pe timpul stării de asediu şi a stării de urgenţă, capacitatea de apărare trebuie menţinută la nivelul existent în momentul instituirii acestora.

2.Apariţia stării de pericol presupune, în mod firesc, o creştere a capacităţii de apărare.

	10
	Art. 3. – Starea de urgenţă reprezintă ansamblul de măsuri cu caracter politic, economic, social şi de ordine publică, instituit în întreaga ţară sau în anumite zone ori în unele unităţi administrativ-teritoriale, în următoarele situaţii:


	Art. 3. – Starea de urgenţă reprezintă ansamblul de măsuri cu caracter politic, economic, social, de ordine publică sau de altă natură care se institue în întreaga ţară sau în anumite zone ori în unele unităţi administrativ-teritoriale, în următoarele situaţii:

(Autori: d-nii dep. Marcu Tudor şi  Dorel Bahrin )
	1.Pentru a se putea dispune orice fel de măsuri, în vederea înlăturării stării de pericol.

2.Forma admisă de comisie este corectă, întrucât caracterul politic, economic, social şi de ordine publică al măsurilor care se dispun în cazul unor ameninţări la adresa securităţii naţionale sau democraţiei constituţionale, precum şi în cazul  iminenţei  ori producerii unor dezastre, sunt suficient de acoperitoare.

	11
	Art. 3. – Starea de urgenţă reprezintă ansamblul de măsuri cu caracter politic, economic, social şi de ordine publică, instituit în întreaga ţară sau în anumite zone ori în unele unităţi administrativ-teritoriale, în următoarele situaţii:


	Art. 3. – La decretarea stării de urgenţă se dispun măsuri cu caracter politic, economic, social şi de ordine publică, instituit în întreaga ţară sau în anumite zone ori în unele unităţi administrativ-teritoriale, în următoarele situaţii: 

(Autor: dl. dep. Ristea  Priboi)
	1.Starea de urgenţă se instituie prin decret.

2.Forma admisă de comisie este acoperitoare şi cuprinde, parţia, amendamentul propus.

	12
	Art. 3. – Starea de urgenţă reprezintă ansamblul de măsuri cu caracter politic, economic, social şi de ordine publică, instituit în întreaga ţară sau în anumite zone ori în unele unităţi administrativ-teritoriale, în următoarele situaţii:


	Art. 3. – În cazul instituirii stării de urgenţă se dispun măsuri cu caracter politic, economic, social  şi de ordine publică,  în întreaga ţară, în  în unele unităţi administrativ-teritoriale, în următoarele situaţii:  

(Autor: dl. dep. Marcu Tudor)
	1.Formularea este mai sintetică.

2.Forma admisă de comisie este mai completă şi corespunde sensului acestui amendament.

	13
	Art.4. – Pe durata stării de asediu şi a stării de urgenţă, proporţional cu gravitatea situaţiei ce a determinat instituirea acestora şi numai dacă este necesar, poate fi restrâns exerciţiul unor drepturi sau libertăţi fundamentale înscrise în Constituţie, cu acordul ministrului justiţiei.


	Art.4. – Pe durata stării de asediu şi a stării de urgenţă, proporţional cu gravitatea situaţiei ce a determinat instituirea acestora şi numai dacă este necesar, poate fi restrâns exerciţiul unor drepturi sau libertăţi fundamentale înscrise în Constituţie.

( Autor: dl.dep. Ristea Priboi)
	1.Sintagma nu mai este de actualitate.

2.Forma admisă de comisie este mai completă şi corespunde sensului acestui amendament.

	14
	Art.4. – Pe durata stării de asediu şi a stării de urgenţă, proporţional cu gravitatea situaţiei ce a determinat instituirea acestora şi numai dacă este necesar, poate fi restrâns exerciţiul unor drepturi sau libertăţi fundamentale înscrise în Constituţie, cu acordul ministrului justiţiei.

Art.4. – Pe durata stării de asediu şi a stării de urgenţă, proporţional cu gravitatea situaţiei ce a determinat instituirea acestora şi numai dacă este necesar, poate fi restrâns exerciţiul unor drepturi sau libertăţi fundamentale înscrise în Constituţie, cu acordul ministrului justiţiei.
	Art.4. – Pe durata stării de asediu şi a stării de urgenţă, proporţional cu gravitatea situaţiei ce a determinat instituirea acestora şi numai dacă este necesar, poate fi restrâns exerciţiul unor drepturi sau libertăţi fundamentale înscrise în Constituţie, cu excepţia liberului acces la justiţie. 

SAU

Art.4- La instituirea stării de asediu şi a stării de urgenţă se poate restrânge exerciţiul unor drepturi sau libertăţi fundamentale, cu excepţia liberului acces la justiţie.  

(Autor:dl.dep. Răzvan Ionescu)
	1.Activităţile autorităţilor publice, de înlăturare a unor pericole şi de restabilire a ordinii de drept, trebuie să fie condiţionate de respectarea libertăţii individuale, astfel încât nici o persoană nevinovată să nu fie victima unor acţiuni abuzive.Formulările propuse sunt în consens cu art.21 şi art. 48 din Constituţie.

2. Textul admis de omisie este corespunzător.

	15
	Art.4. – Pe durata stării de asediu şi a stării de urgenţă, proporţional cu gravitatea situaţiei ce a determinat instituirea acestora şi numai dacă este necesar, poate fi restrâns exerciţiul unor drepturi sau libertăţi fundamentale înscrise în Constituţie, cu acordul ministrului justiţiei.
	Se abrogă
(Autor: dl.dep.Marcu Tudor)
	1. Nu este necesar să fie restrâns exerciţiul unor drepturi sau libertăţi fundamentale.

2.Prevederea nu poate fi eliminată din economia legii, întrucât reprezintă, în principal, o modalitate de aplicare a dispoziţiilor art. 49 din Constituţie. Forma adoptată de Comisie corespunde acestui scop.

	16
	Art. 5. – Starea de asediu se poate institui pe o perioadă de cel mult 60 de zile, iar starea de urgenţă, pe o perioadă de cel mult 30 de zile.
	 Devine art.14 

(Autor:dl.dep.Răzvan Ionescu)


	1.Pentru ierarhizarea corespunzătoare a normelor.

2.Prin caracterul normelor sale, acest articol se încadrează la Capitolul „Dispoziţii generale”.

	17
	Art. 5. – Starea de asediu se poate institui pe o perioadă de cel mult 60 de zile, iar starea de urgenţă, pe o perioadă de cel mult 30 de zile.
	Devine art.11

(Autor:dl.dep. Ristea Priboi)


	IDEM

	18
	Art. 11. – Decretul de instituire a stării de asediu sau a stării de urgenţă se aduce neîntârziat la cunoştinţă populaţiei prin mijloace de comunicare în masă, împreună cu măsurile urgente de aplicare, care intră imediat în vigoare. Decretul se difuzează pe posturile de radio şi de televiziune, în cel mult două ore de la semnare, şi este retransmis în mod repetat în primele 24 de ore de la instituirea stării de asediu sau de urgenţă.
	Art. 11. – Decretul de instituire a stării de asediu sau a stării de urgenţă se aduce neîntârziat la cunoştinţă populaţiei prin mijloace de comunicare în masă, împreună cu măsurile urgente de aplicare, care intră imediat în vigoare. Decretul se difuzează pe posturile de radio şi de televiziune, în cel mult două ore de la semnare, şi este retransmis, din două în două ore, în primele 24 de ore de la instituirea stării de asediu sau de urgenţă.

(Autor: dl.dep. Marcu Tudor)
	1.Pentru creşterea posibilităţilor de informare a cetăţenilor.

2.Sintagma „în mod repetat” este suficient de acoperitoare.

	19
	Art. 17. – Coordonarea aplicării măsurilor dispuse prin decretul de instituire a stării de asediu revine, în principal, Ministerului Apărării Naţionale.
	Art. 17. – Coordonarea aplicării măsurilor dispuse prin decretul de instituire a stării de asediu revine Consiliului Suprem de Apărare a Ţării.

(Autori:d-nii dep. Dănuţ  Saulea, Radu  Stroe şi  Marcu Tudor)
	1.Coordonarea trebuie să fie atributul acestei instituţii.

2.Porivit art. 118 din Constituţie, C.S.A.T. coordonează unitar activităţile care privesc apărarea ţării şi securitatea naţională iar potrivit Legii nr. 415/2002, art. 4 lit. b) pct. 1.,  această autoritate „analizează şi propune măsuri pentru instituirea stării de asediu”, neavând atribuţia de  coordonare a  aplicării măsurilor dispuse prin decretul de instituire.

	20
	Art. 18 alin. (2)

(2) În condiţiile alin. (1), Corpul Gardienilor Publici şi societăţile specializate de pază pot fi militarizate, desfăşurându-şi activitatea în subordinea Ministerului de  Interne.

	(2) În condiţiile alin. (1), Corpul Gardienilor Publici îşi desfăşoară activitatea în subordinea Ministerului Administraţiei şi Internelor.

(Autor: dl.dep.Radu Stroe)
	1.Gardienii publici nu pot fi militarizaţi.

2.Forma admisă de Comisie se întemeiază pe faptul că specificul, organizarea şi dotările Corpului Gardienilor Publici permit ca, atunci când este necesar,  acesta să poată fi militarizat în tot sau în parte.



	21
	Art. 20 lit. h)

h) să dirijeze persoanele evacuate sau refugiate pe direcţiile şi în zonele stabilite şi să ţină evidenţa acestora;


	h) să organizeze dirijarea persoanelor evacuate sau refugiate pe direcţiile şi în locurile stabilite şi să ţină evidenţa acestora;

 (Autor: dl.dep. Ioan  Oltei)  
	1.Autorităţile nu dirijează ele însele, efectiv, persoanele evacuate.

2.Forma admisă de Comisie stabileşte în termeni generali, caracteristici unui text de lege care urmează a fi dezvoltat prin norme de aplicare a acestuia, că această obligaţie este în  sarcina  autorităţilor civile şi militare, autorităţi care urmează a emite propriile norme de aplicare. 

	22
	Art.31 alin. (1)

Art. 31. – (1) Fapta personalului militar în activitate sau mobilizat, care manifestă atitudine de defetism, incită la insubordonare sau nu execută ordinele primite, constituie infracţiune şi se pedepseşte cu închisoare de la 15 la 20 de ani sau cu închisoare pe viaţă.


	Art. 31. – (1) Fapta personalului militar şi civil în activitate sau mobilizat, care manifestă atitudine de defetism, incită la insubordonare sau nu execută ordinele primite, constituie infracţiune şi se pedepseşte cu închisoare de la 15 la 20 de ani sau cu închisoare pe viaţă.

(Autor:dl.dep. Gheorghe Ana)
	1.Pentru a fi incriminate şi faptele persoanelor civile.

2.Forma admisă de Comisie corespunde sensului amendamentului propus.

	23
	Art.31 alin. (2)

(2) Comandantul suprem al forţelor armate şi membrii Consiliului Suprem de Apărare a Ţării răspund pentru ordinele date şi pentru efectele executării acestora.
	(2) Prevederile alin. (1) se aplică şi funcţionarilor publici cu statut special.
(Autor:dl.dep.Octavian Mitu)
	1.Cu referire specială la poliţişti.

2.Amendamentul se regăseşte în textul art. 31, aşa cum a fost admis.

	24
	Art.31 alin. (2)

 (2) Comandantul suprem al forţelor armate şi membrii Consiliului Suprem de Apărare a Ţării răspund pentru ordinele date şi pentru efectele executării acestora.
	(2) Comandantul forţelor armate şi membrii Consiliului Suprem de Apărare a Ţării răspund pentru ordinele date şi pentru efectele executării acestora.

(Autor: dl.dep.Răzvan Ionescu)                                                                                                                                                                                                                                                                   
	1.Pentru tragerea la răspundere a celor care emit ordine insuficient de motivate şi care pot avea consecinţe negative în plan social, economic, politic etc.

2. Comisia a eliminat acest text, întrucât faptele incriminate se regăsesc în actuala legislaţie iar Preşedintele României răspunde potrivit prevederilor Constituţiei.


Potrivit obiectului şi conţinutului acestuia, proiectul face parte din categoria legilor organice.
PREŞEDINTE,
Răzvan IONESCU

Red. exp. Mihai Ţăranu

consult. Roxana Rus

s.c. Anca Daria Barb

[image: image2.png]



PARLAMENTUL ROMÂNIEI

CAMERA DEPUTAŢILOR

	Comisia pentru apărare,ordine publică şi siguranţă  naţională

Nr.7/12/XVIII/1999

Nr.32/......./2003
	
	     Bucureşti, 27 octombrie 2003

     PL 7/1999







Către

BIROUL PERMANENT AL

CAMEREI DEPUTAŢILOR

